CELEX: 32000R0851
Language: ro
Date: 2000-04-27 00:00:00
Title: Regulamentul (CE) nr. 851/2000 al Comisiei din 27 aprilie 2000 de stabilire a standardului de comercializare pentru caise

03/Volumul 32
            
            
               RO
            
            
               Jurnalul Ofícial al Uniunii Europene
            
            
               126
            
         32000R0851
   
               L 103/22
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 851/2000 AL COMISIEI
   
   din 27 aprilie 2000
   de stabilire a standardului de comercializare pentru caise
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 1257/1999 (2), în special articolul 2 alineatul (2) și articolul 3 alineatul (3),
   întrucât:
   
               (1)
            
            
               În anexa I la Regulamentul (CE) nr. 2200/96, caisele fac parte din produsele pentru care trebuie să se adopte standarde. Regulamentul (CEE) nr. 1108/91 al Comisiei din 1 mai 1991 de stabilire a standardelor de calitate pentru caise (3), astfel cum a fost modificat ultima dată prin Regulamentul (CE) nr. 888/97 (4), a făcut obiectul a mai multor modificări care nu mai asigură claritatea juridică.
            
         
               (2)
            
            
               Prin urmare, este necesar să se recurgă la o reformare a regulamentului menționat și la o abrogare a Regulamentului (CEE) nr. 1108/91. În acest scop, din motive de transparență pe piața mondială, este necesar să se țină seama de standardul recomandat pentru caise de către grupul de lucru pentru standardizarea alimentelor perisabile și dezvoltarea calității din cadrul Comisiei Economice pentru Europa a Organizației Națiunilor Unite (CEE/ONU).
            
         
               (3)
            
            
               Aplicarea acestor standarde trebuie să aibă ca efect eliminarea de pe piață a produselor de calitate nesatisfăcătoare, să orienteze producția în scopul satisfacerii cerințelor consumatorilor și să se faciliteze relațiile comerciale pe baza unei concurențe loiale, contribuind astfel la creșterea rentabilității producției.
            
         
               (4)
            
            
               Standardele se aplică în toate etapele de comercializare. Transportul pe distanțe mari, depozitarea pe durată determinată sau diferitele manipulări la care sunt supuse produsele pot atrage după sine diverse alterări datorate evoluției biologice a acestor produse sau caracterului lor mai mult sau mai puțin perisabil. Este necesar să se țină seama de aceste alterări în aplicarea standardelor în etapele de comercializare care urmează după etapa de expediere. Deoarece produsele din categoria „Extra” fac obiectul unei trieri și condiționări deosebit de atente, se va lua în considerare doar diminuarea stării de prospețime și de turgescență a acestora.
            
         
               (5)
            
            
               Articolul 3 alineatul (3) din Regulamentul (CE) nr. 2200/96 prevede posibilitatea de derogare de la standardele în vigoare în cazul în care fructele și legumele dintr-o anumită regiune sunt comercializate prin comerțul cu amănuntul din această regiune pentru a răspunde unui consum local tradițional recunoscut. Anumite soiuri de caise, produse în Germania în regiunea „Süßer See”, se caracterizează printr-un calibru inferior celui cerut de standardele în vigoare. Aceste caise sunt vândute în mod tradițional în regiunea de producție și fac obiectul Regulamentului (CE) nr. 1010/98 din 14 mai 1998 care acordă Germaniei derogări de la standardele de comercializare fixate pentru caise (5). În scopul clarificării și simplificării reglementărilor comunitare, este necesar să se includă această derogare în prezentul regulament și să se abroge, în consecință, Regulamentul (CE) nr. 1010/98.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul de comercializare aplicabil caiselor care intră sub incidența codurilor NC 0809 10 00 este prevăzut în anexă.
   Standardul se aplică în toate etapele de comercializare, în condițiile prevăzute de Regulamentul (CE) nr. 2200/96.
   Cu toate acestea, în etapele care urmează etapei de expediere, produsele pot prezenta, în raport cu cerințele standardului:
   
               —
            
            
               o ușoară diminuare a stării de prospețime și de turgescență;
            
         
               —
            
            
               pentru produsele încadrate în alte categorii decât „Extra”, ușoare alterări datorate evoluției lor și caracterului lor mai mult sau mai puțin perisabil.
            
         Articolul 2
   (1)   Prin derogare de la anexa prezentului regulament, calibrul minim al caiselor produse în regiunea „Süßer See” poate să fie inferior cu 5 milimetri în raport cu calibrul minim fixat prin standarde. Cu toate acestea, aceste caise nu pot fi comercializate decât în Saxonia-Anhalt și în Saxonia.
   (2)   În vederea aplicării alineatului (1) al prezentului articol, fiecare lot trebuie să aibă pe documentul sau fișa menționate la articolul 5 alineatul (2) din Regulamentul (CE) nr. 2200/96, pe lângă alte indicații cerute, următoarea indicație:
   Articolul 3
   Regulamentele (CEE) nr. 1108/91 și (CE) nr. 1010/98 se abrogă.
   Articolul 4
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
   Se aplică din prima zi a lunii următoare intrării sale în vigoare.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 160, 26.6.1999, p. 80.
   
      (3)  JO L 110, 1.5.1991, p. 67.
   
      (4)  JO L 126, 17.5.1997, p. 11.
   
      (5)  JO L 145, 15.5.1998, p. 10.
   ANEXĂ
   STANDARD PENTRU CAISE
   I.   DEFINIȚIA PRODUSULUI
   Prezentul standard se referă la caisele din soiurile (cultivarele) provenite din Prunus armeniaca L., destinate livrării în stare proaspătă către consumatori, cu excepția caiselor destinate prelucrării industriale.
   II.   DISPOZIȚII REFERITOARE LA CALITATE
   Standardul are ca obiect definirea calităților pe care trebuie să le prezinte caisele după condiționare și ambalare.
   A.   Caracteristici minime
   La toate categoriile, ținând seama de dispozițiile speciale prevăzute pentru fiecare categorie și de toleranțele admise, caisele trebuie să fie:
   
               —
            
            
               întregi;
            
         
               —
            
            
               sănătoase: se exclud produsele atinse de putregai sau cu alterări din cauza cărora ar deveni improprii pentru consum;
            
         
               —
            
            
               curate, practic lipsite de materii străine vizibile;
            
         
               —
            
            
               practic lipsite de paraziți;
            
         
               —
            
            
               practic lipsite de atacuri ale paraziților;
            
         
               —
            
            
               lipsite de umiditate exterioară anormală;
            
         
               —
            
            
               lipsite de mirosuri și/sau gusturi străine.
            
         Caisele trebuie să fie culese cu grijă.
   Ele trebuie să fie suficient dezvoltate și suficient de mature.
   Dezvoltarea și starea caiselor trebuie să permită:
   
               —
            
            
               rezistența la transport și manipulare
               și
            
         
               —
            
            
               sosirea în condiții satisfăcătoare la locul de destinație.
            
         B.   Clasificarea
   Caisele sunt clasificate în trei categorii definite în cele ce urmează.
   
               (i)
            
            
               
                  Categoria „Extra”
               
               Caisele din această categorie trebuie să fie de calitate superioară. Ele trebuie să prezinte forma, dezvoltarea și colorația caracteristice soiului respectiv, ținând seama de zona de producție.
               Caisele nu trebuie să prezinte defecte, cu excepția unor foarte mici alterări superficiale la nivelul epidermei, cu condiția ca acestea să nu afecteze aspectul general al produsului, calitatea, conservarea și prezentarea sa în ambalaj.
            
         
               (ii)
            
            
               
                  Categoria I
               
               Caisele din această categorie trebuie să fie de bună calitate. Ele trebuie să prezinte caracteristicile soiului, ținând seama de zona de producție. Pulpa trebuie să fie lipsită de orice deteriorare.
               Cu toate acestea, caisele pot să prezinte mici defecte după cum urmează, cu condiția ca acestea să nu afecteze aspectul general al produsului, calitatea, conservarea și prezentarea sa în ambalaj:
               
                           —
                        
                        
                           mici defecte de formă sau de dezvoltare;
                        
                     
                           —
                        
                        
                           mici defecte de colorație;
                        
                     
                           —
                        
                        
                           ușoare lovituri;
                        
                     
                           —
                        
                        
                           ușoare arsuri;
                        
                     
                           —
                        
                        
                           mici defecte la nivelul epidermei, care nu pot depăși lungimea de 1 cm în cazul defectelor de formă alungită și de 0,5 cm2 din suprafața totală în cazul altor defecte.
                        
                     
         
               (iii)
            
            
               
                  Categoria II
               
               Această categorie cuprinde caisele care nu se încadrează în categoriile superioare, dar corespund caracteristicilor minime definite în cele ce urmează.
               Ele pot prezenta defecte ale epidermei, cu condiția să păstreze caracteristicile esențiale în ceea ce privește calitatea, conservarea și prezentarea:
               
                           —
                        
                        
                           lungimea de 2 cm, în cazul defectelor de formă alungită;
                        
                     
                           —
                        
                        
                           1 cm2 din suprafața totală în cazul altor defecte.
                        
                     
         III.   DISPOZIȚII REFERITOARE LA CALIBRARE
   Calibrul este determinat de diametrul maxim al secțiunii ecuatoriale. Calibrarea este obligatorie pentru categoriile „Extra” și I.
   
               Categoria
            
            
               Diametrul minim
               (în mm)
            
            
               Diferența maximă între fructele din același ambalaj
               (în mm)
            
         
               Extra
            
            
               35
            
            
               5
            
         
               I și II (calibrate)
            
            
               30
            
            
               10
            
         
               II (necalibrate)
            
            
               30
            
            
               —
            
         IV.   DISPOZIȚII REFERITOARE LA TOLERANȚE
   Se admit toleranțe privind calitatea și calibrul pentru fiecare colet cu produse care nu sunt conforme cu cerințele categoriei indicate.
   A.   Toleranțe privind calitatea
   
               (i)
            
            
               
                  Categoria „Extra”
               
               5 % din numărul sau din greutatea caiselor care nu corespund caracteristicilor categoriei respective, dar sunt în conformitate cu caracteristicile categoriei I sau sunt admise, în mod excepțional, în toleranțele pentru această categorie.
            
         
               (ii)
            
            
               
                  Categoria I
               
               10 % din numărul sau din greutatea caiselor care nu corespund caracteristicilor categoriei, dar sunt în conformitate cu caracteristicile categoriei II sau sunt admise, în mod excepțional, în toleranțele pentru această categorie.
            
         
               (iii)
            
            
               
                  Categoria II
               
               10 % din numărul sau din greutatea caiselor care nu corespund caracteristicilor categoriei și nici caracteristicilor minime, cu excepția produselor atinse de putregai, lovituri pronunțate sau de orice alte alterări din cauza cărora devin improprii pentru consum.
            
         B.   Toleranțe privind calibrul
   Pentru toate categoriile: 10 % din numărul sau din greutatea caiselor ce se abat de la calibrul minim sau de la calibrul menționat pe colet, în limita a 3 milimetri în plus sau în minus.
   V.   DISPOZIȚII PRIVIND PREZENTAREA
   A.   Omogenitatea
   Conținutul fiecărui colet trebuie să fie omogen și să conțină numai caise de aceeași origine, din același soi, de aceeași calitate și calibru (în măsura în care, în ceea ce privește ultimul criteriu, se impune calibrarea) și, pentru categoria „Extra”, de o colorație uniformă.
   Partea vizibilă a conținutului coletului trebuie să fie reprezentativă pentru întregul conținut.
   B.   Ambalarea
   Caisele trebuie condiționate astfel încât să se asigure o protecție adecvată a produsului.
   Materialele utilizate în interiorul coletului trebuie să fie noi, curate și confecționate dintr-un material care să nu producă alterări externe sau interne ale produselor. Este autorizată utilizarea materialelor, în special a hârtiei sau timbrelor care conțin mențiuni comerciale, cu condiția ca imprimarea sau etichetarea să fie realizate cu o cerneală sau un lipici care nu sunt toxice.
   Coletele nu trebuie să conțină corpuri străine.
   C.   Prezentarea
   Caisele pot fi prezentate:
   
               —
            
            
               în ambalaje mici;
            
         
               —
            
            
               dispuse în unul sau mai multe straturi separate între ele,
            
         
               —
            
            
               în vrac în ambalaje, în afară de cele din categoria „Extra”.
            
         VI.   DISPOZIȚII PRIVIND MARCAREA
   Fiecare colet trebuie să conțină, în caractere grupate pe aceeași parte, lizibile, de neșters și vizibile din exterior, următoarele indicații.
   A.   Identificarea
   Ambalatorul și/sau expeditorul: numele și adresa sau identificarea simbolică eliberată sau recunoscută de un serviciu oficial. Cu toate acestea, în cazul în care se utilizează un cod (identificare simbolică), mențiunea „ambalator și/sau expeditor” (sau o abreviere echivalentă) trebuie să existe lângă acest cod (identificare simbolică).
   B.   Natura produsului
   
               —
            
            
               „Caise” în cazul în care conținutul nu este vizibil din exterior.
            
         
               —
            
            
               Denumirea soiului pentru categoriile „Extra” și I.
            
         C.   Originea produsului
   
               —
            
            
               Țara de origine și, eventual, zona de producție sau denumirea națională, regională sau locală.
            
         D.   Caracteristici comerciale
   
               —
            
            
               Categoria.
            
         
               —
            
            
               Calibrul (în cazul calibrării) exprimat prin diametrul minim și maxim.
            
         E.   Marca oficială de control (facultativ).